Interneti baaskursus

Kursuse lühitutvustus

Kursuse lühiinfo

2000. aastal (peale kolmeaastast kemplemist) alguse saanud kursus. Alates 2003. aastast on kaks sarnast kursust – IBK mitte-IT erialadele ja põhjalikum Võrgurakendused I „itikatele“.

Põhiidee – loengutes Interneti eri aspektide tutvustamine praktikumides kodutööde koostamine, nõuküsimine õppejõult ning võib-olla mõned lühiloengud vastavalt kokkuleppele praktikumi õppejõuga.

Loenguid loeb Kaido Kikkas (vt. juuresolevalt pildilt)

Praktikume teevad erinevad õppejõud, kes ühtlasi võtavad vastu ka kodutööd ja eksami.

Loengud

IT ajalugu - mida siit õppida?

Uus meedia?

(X)HTML

Tarzan suurlinnas ehk kuidas olla: võrguetiketi alused

Intellektuaalomand ja IKT

Vaba tarkvara: lollide lõbu või asjalik lahendus...?

Veebiäkk ja äkkveeb ehk kuidas veebi mitte teha

Ups, ma olen admin! (ehk miks minu Windows imelikke asju teeb?)

Kodutööd

Kõik osalejad peavad tegema 2 kodutööd.

Esimene kodutöö on kirjatöö vabalt valitud, kuid Internetiga seotud teemal. Teema tuleb ENNE kirjutama asumist kinnitada praktikumi õppejõu juures. Tähtaja annab samuti praktikumi õppejõud, esialgne soovitus – 15.X

Kirjatöö on reeglina mahus 5-10 lehekülge (arvutikirjas). Järgida tuleks kõiki kirjalikule tööle esitatavaid nõudeid (korralik vormistus, struktuur ja viitamine).

Plagiaatoritega võetakse ette midagi koledat. Soovitav on töö kirjutada ise. NB! Korrektselt viidatud tekst ei ole plagiaat, samas peaks töö sisaldama vähemalt teatud määral autori enda ideid.

Tähtajast üleminek vähendab töö eest saadavat hinnet.

Kodutööd ...

2. kodutöö on vabal teemal ja teostuses veebileht. Hinnatakse nii tehnilist teostust kui ka visuaalset üldmuljet, samuti sisukust.

Kodutööna on lubatud esitada kutsetööga seonduvaid materjale (vajadusel küsida tööandja nõusolekut, vältimaks pahandusi igasuguste paragrahvijüngritega).

Tehnoloogia

Aine sooritamiseks oleks vaja Unixi või Linuxi kasutajakontot (shell)

Igaüks võib kasutada enda oma (isegi soovitav)

Kellel pole, saab praktikumiõppejõu käest

Eelmisel aastal oli kasutuses server viktor.ld.ttu.ee . Käesoleva aasta kohta andmed puuduvad – küsige praktikumiõppejõult

Vajadusel võib siinrääkijalt meilitsi nõu küsida – aadressil kakk@kakupesa.net

Eksam

Eksami läbiviimise detailid valib iga õppejõud ise, kuid üldiselt toimub eksam kodutööde kaitsmise vormis, millele vajadusel (soov hinnet tõsta, hinde jäämine kahe palli vahele jms) lisanduvad küsimused kogu materjali ulatuses.

Erisoodustused

Väga kompetentsed isikud võivad üritada oma kompetentsi tõestada praktikumi õppejõule ning saavutada selle õnnestumisel positiivse lõpphinde kursust läbimata. NB! Väga kompetentseid isikuid on reeglina vähe, enda ülehindamine ei anna aga kuigi häid tulemusi.

Ässad võiksid deklareerida ka IBK asemel VR1 ja saada rohkem ainepunkte.

Parimate kodutööde autorid on eelmistel aastatel saanud võimaluse kanda oma töö kursuse lõpus toimuval seminaril teistele kursuslastele ette. Edukas ettekanne = maksimumhinne ilma eksamita. Käesoleva aasta kohta uurida praktikumis!

Kontaktinfo

Kursuse info, loengutekstid ja esitlused on saadaval aadressil http://www.kakupesa.net:8080/akadeemia/IBK

E-post: kakk@kakupesa.net

GSM: 50 64 464

Jõudu!

Kaido Kikkas

2004-08-29T11:54:24